section_heading: Životopis
paragraph_text: U isto vrijeme objavljuje i pod vlastitim imenom. "U podzemlju" (1980.) je roman o odrastanju, sa zamjetnom autorovom simpatijom prema frankofonoj kulturi. "Prije nego me upoznala" (1982.) tematizira bračnu ljubomoru. Najpoznatiji i najčitaniji mu je roman "Flaubertova papiga" (1984.), kombinacija biografije, prijepovijedanja, eseja i leksikografije. Tema romana "Dikobraz" (1992.) su događanja u Istočnoj Europi nakon pada komunizma. U zbirci novela "Preko La Manchea" (1996.) obrađuje francuske teme.